b'\n_START_ARTICLE_\nOVEN Elektro Maribor\n_START_PARAGRAPH_\nDru\xc5\xbeba OVEN Elektro Maribor d.o.o. je slovensko elektroenergetsko podjetje.\n_START_SECTION_\nPoslanstvo\n_START_PARAGRAPH_\nPoslanstvo dru\xc5\xbebe OVEN Elektro Maribor je neposredno kupcu elektri\xc4\x8dne energije in posredno kon\xc4\x8dnim odjemalcem zagotavljati proizvedeno elektri\xc4\x8dno energijo iz obnovljivih virov na okoljsko sprejemljiv, zanesljiv in varen na\xc4\x8din, spodbujati rabo obnovljivih virov in u\xc4\x8dinkovito rabo energije ter varovati okolje.\n_START_SECTION_\nUstanovitev dru\xc5\xbebe\n_START_PARAGRAPH_\nDru\xc5\xbebo OVEN Elektro Maribor je z iz\xc4\x8dlenitvijo dejavnosti proizvodnje elektri\xc4\x8dne energije leta 2002 ustanovila dru\xc5\xbeba Elektro Maribor d.d._NEWLINE_Organizirana je kot dru\xc5\xbeba z omejeno odgovornostjo v 100-odstotni lasti mati\xc4\x8dne dru\xc5\xbebe Elektro Maribor d.d._NEWLINE_Osnovni kapital dru\xc5\xbebe zna\xc5\xa1a 38.792 EUR.\n_START_SECTION_\nUpravljanje\n_START_PARAGRAPH_\nDru\xc5\xbeba ima enotirni sistem upravljanja. Funkcijo nadzora opravlja predsednik uprave ustanoviteljice, ki prav tako predstavlja Skup\xc5\xa1\xc4\x8dino dru\xc5\xbebe._NEWLINE_Dru\xc5\xbebo vodi, zastopa in predstavlja skladno z Aktom o ustanovitvi direktor.\n_START_SECTION_\nPoslovanje\n_START_PARAGRAPH_\nKonec leta 2014 je bilo v dru\xc5\xbebi OVEN Elektro Maribor 5 zaposlenih._NEWLINE_V letu 2014 je dru\xc5\xbeba OVEN Elektro Maribor proizvedla 18.605 MWh elektri\xc4\x8dne energije._NEWLINE_Prihodki dru\xc5\xbebe so v letu 2014 zna\xc5\xa1ali 9.238.901 EUR. \xc4\x8cisti poslovni izid dru\xc5\xbebe je v letu 2014 zna\xc5\xa1al 553.940 EUR. V letu 2014 so iz lastnih sredstev investirali v novo son\xc4\x8dno elektrarno instalirane mo\xc4\x8di 50 kW.\n_START_SECTION_\nSkupina\n_START_PARAGRAPH_\nDru\xc5\xbeba OVEN Elektro Maribor je vklju\xc4\x8dena v Skupino Elektro Maribor, ki jo sestavljajo obvladujo\xc4\x8da dru\xc5\xbeba Elektro Maribor d.d. in dve odvisni dru\xc5\xbebi, ki sta v 100-odstotni lasti obvladujo\xc4\x8de dru\xc5\xbebe Energija plus d.o.o. in OVEN Elektro Maribor d.o.o.\n_START_SECTION_\nSede\xc5\xbe dru\xc5\xbebe\n_START_PARAGRAPH_\nSede\xc5\xbe dru\xc5\xbebe OVEN Elektro Maribor d.o.o. je na Vetrinjski ulici 2 v Mariboru._NEWLINE_Mati\xc4\x8dna \xc5\xa1tevilka dru\xc5\xbebe je 1708503, dav\xc4\x8dna \xc5\xa1tevilka pa 22034412.\n_START_SECTION_\nZgodovina dru\xc5\xbebe\n_START_PARAGRAPH_\nLeta 2003 je dru\xc5\xbeba Elektro Maribor d.d. ustanovila h\xc4\x8derinsko podjetje Male hidroelektrarne Elektro Maribor d.o.o._NEWLINE_V Elektro Maribor d.d. so leta 2008 razvili blagovno znamko OVEN, ki predstavlja celovito ponudbo projektiranja in gradnje, proizvodnje in tr\xc5\xbeenja elektri\xc4\x8dne energije iz obnovljivih virov.'